b'\n_START_ARTICLE_\nSepp Piontek\n_START_SECTION_\nUra\n_START_PARAGRAPH_\nPiontek aloitti peliuransa VfL Germania Leeriss\xc3\xa4, josta siirtyi 1960 SV Werder Bremenin riveihin. Bremeniss\xc3\xa4 Piontek pelasi 203 ottelua Bundesliigassa. H\xc3\xa4n edusti my\xc3\xb6s Saksaa 8 A-maaottelussa. Piontek lopetti peliuransa 1971 ja ryhtyi valmentajaksi. H\xc3\xa4n toimi Fortuna D\xc3\xbcsseldorfin ja FC St. Paulin valmentajana sek\xc3\xa4 Haitin maajoukkuevalmentajana. _NEWLINE_1979 Piontek ryhtyi valmentamaan Tanskan maajoukkuetta. Piontekin johdolla Tanska selviytyi ensimm\xc3\xa4ist\xc3\xa4 kertaa MM-kisoihin 1986. Piontek lopetti uransa Tanskan maajoukkueluotsina 1990 siirtyen vastaamaan Turkin maajoukkueen valmentamisesta. J\xc3\xa4tetty\xc3\xa4\xc3\xa4n Turkin maajoukkueen 1993 Piontek on valmentanut tanskalaista Silkeborgia sek\xc3\xa4 Gr\xc3\xb6nlannin jalkapallomaajoukkuetta.'